stanford-oval/wikipedia huggingface dataset:
קתלין בוטזאטו
ביוגרפיה

בוטזאטו נולד באלכסנדריה, רומניה.
הוא החל את הקריירה שלו בתחום האופנה בשנת 1984 כשהתקבל לעבודה כדוגמן בחברת אופנה ושנה לאחר מכן הוכתר בפרנקפורט כ"דוגמן הטוב ביותר של השנה באירופה".
הוא למד מספר קורסים במוסד ללימודי אופנה במילאנו ועבד ביחד עם ג'אני ורסצ'ה.
בשנת 1994 שיחק בסרט קומדיה.
בשנת 2004 הוזמן להציג את יצירותיו בשבוע האופנה של מילאנו. ב-2005 היה מועמד לפרס מטעם הטלוויזיה הרומנית, ב-2006 היה מועמד לפרס מטעם מגזין אופנה רומני.
בשנת 2007 הגיש תוכנית אירוח ובאותה שנה לקח חלק באירועי אופנה בפריז שנערכו בחסות שגרירות רומניה בצרפת.
ב-2010 החל לככב בגרסה הרומנית של הרווק בה שימש כרווק שחיפש בת זוג ובעונות הבאות של הסדרה החל לשמש כמנחה.
בשנת 2011 החל לשמש כמנחה התוכנית "הטופ מודל הבאה" הרומנית.
הוא כיהן כמנהל בחברת הטקסטיל “Europe” בבוקרשט ולאחר מכן הקים חברה משלו בשם "דלפי".
הערות שוליים

↑  Biografia vedetei, www.fanclub.ro
| זיכיון הרווק |
| --- | --- | --- |
| תוכניות | הרווק (2002 – הווה) • הרווקה (2003 – הווה) • הפנטהאוס (2010 – 2012) • הרווק בגן עדן (2014 – הווה) • הרווק מציג: הקשב לליבך (2020) |  |
| מתמודדים בולטים | טרוויס ליין סטורק • ג'ייק פבלקה • קייטלין בריסטו • קתלין בוטזאטו (גרסה רומנית) • דודו אהרון (גרסה ישראלית) |  |
| מנחה | כריס הריסון |  |
| גרסאות בינלאומיות | ישראל |  |
קתלין האנה

| --- | --- |

 לידה:  12 בנובמבר 1968 (בת 55) פורטלנד, אורגון, ארצות הברית 
 מוקד פעילות:  ארצות הברית 
 תקופת הפעילות:  מ-1990 
 מקום לימודים:  קולג' המדינה אוורגרין, תיכון לינקולן 
 סוגה:  פאנק רוק 
 כלי נגינה:  גיטרה 
 חברת תקליטים:  קיל רוקסטארס 
 בן או בת זוג:  Ad-Rock (2006–?) 
 www.kathleenhanna.com
 פרופיל ב-IMDb
 
קתלין האנה בהופעה של להקת The Julie Ruin. ‏ 2013.
קתלין האנה (באנגלית Kathleen Hanna;‏ נולדה ב-12 בנובמבר 1968) היא מוזיקאית, פעילה פמיניסטית ופאנקיסטית אמריקאית. בשנות ה-90 הייתה הסולנית של להקת הפאנק ביקיני קיל, והייתה אחת הנשים הבולטות בתנועת הריוט גירל בתחילת דרכה.
חייה

קתלין נולדה בפורטלנד, אורגון בשנת 1968 ועברה עם משפחתה למרילנד בשנת 1971. לאחר גירושי הוריה, חזרה לפורטלנד שם למדה בבית הספר התיכון. אחרי שסיימה את התיכון, עברה להתגורר באולימפיה, וושינגטון שם למדה באוורגרין סטייט קולג'. באותן שנים עבדה קתלין כחשפנית.
קתלין וסטודנטית נוספת באוורגרין סטייט קולג' הקימו תערוכת צילומים שעסקה בסקסיזם ובאיידס, אך מנהלת הקולג' הסירה את התמונות לפני שהתערוכה התקיימה. בתגובה לצנזורה, הקימה קתלין יחד עם שתי חברות גלריית אומנות פמיניסטית עצמאית בשם Reko Muse. בהמשך הקימו שלוש הנשים להקה בשם Amy Carter, שקיימה הופעות לפני התערוכות בגלריה.
בהמשך החלה קתלין לכתוב ולהופיע עם קטעי ספוקן וורד שעסקו בסקסיזם ובאלימות נגד נשים, נושאים שנחשפה אליהם כשהתנדבה בארגון הנאבק באלימות במשפחה, ולאחר כשנתיים נטשה את הספוקן וורד לטובת עיסוק נרחב יותר במוזיקה. בשנת 1989 הקימה קתלין את הלהקה Viva Knievel ויצאה איתה לסיבוב הופעות של חודשיים ברחבי ארצות הברית. זמן קצר לאחר מכן התפרקה הלהקה, וקתלין שבה לאולימפיה, שם הכירה והחלה לשתף פעולה עם טובי וייל, סטודנטית נוספת באוורגרין קולג' שהייתה באותו הזמן חברה בלהקת הפאנק The Go Team', ויחד איתה הקימה את להקת ביקיני קיל.
עד לשנת 1997 הייתה קתלין הסולנית של להקת ביקיני קיל, שלימים נודעה כאחת מחלוצות תנועת הריוט גירל. רבים משירי הלהקה עסקו בסוגיות פמיניסטיות, בגזענות, התנגדות לתרבות המיינסטרים ובמהפכנות. הלהקה הוציאה בשנות פעילותה שני אלבומים, מספר סינגלים ושני אוספים. שנה לאחר התפרקות הלהקה יצא אלבום נוסף תחת השם The Singles, שכלל מספר סינגלים שהוקלטו בין השנים 1993–1995.
לאחר ההתפרקות של ביקיני קיל, המשיכה קתלין את הקריירה המוזיקלית שלה עם הלהקות Le Tigre ו-The Julie Ruin.
בשנת 2016 שיחקה בתפקיד קטן בקומדיה הרומנטית "הרומן של מגי" בבימויה של רבקה מילר.
פעילותה כפמיניסטית

קתלין החלה להתעניין בפמיניזם בגיל תשע, לאחר שצעדה עם אמה בוושינגטון בצעדה בה דיברה הפעילה הפמיניסטית גלוריה סטיינם. אירוע זה השאיר רושם רב על קתלין, שבהמשך החלה להזדהות כפמיניסטית רדיקלית. במהלך השנים לקחה קתלין חלק פעיל בתנועה הפמיניסטית. בהופעות רבות של להקת ביקיני קיל העלתה את גישת "נשים מקדימה", לפיה נשים צריכות לתפוס באופן אקטיבי מקום בקדמת הבמה, מתוך ניסיון לאפשר לנשים להרגיש יותר רצויות בהופעות, ולמנוע הטרדות מיניות והצקות מצד גברים.
הערות שוליים

↑  צפי סער, מפגש הפאנק, באתר הארץ, 24 באוקטובר 2012
| --- | --- |
בקרת זהויות :  PLWABN: 9811989165805606  BIBSYS: 5073645  GND: 119467870X  ISNI: 0000 0001 1186 8946  LCCN: no2011002966  MusicBrainz: 4638653b-a279-42d6-bd8c-b2bcb9a19f77  SNAC: w6r36xx7  VIAF: 162788879   WorldCat (עם VIAF): 162788879 
קתלין האנה וביקיני קיל. 1991.
קתי פרימן

קתרין "קתי" אסטריד סאלום פרימן, מדליה (OAM) (באנגלית: Catherine Astrid Salome "Cathy" Freeman, OAM, נולדה ב-16 בפברואר 1973) היא אתלטית אוסטרלית ממוצא אבוריג'יני, אלופה אולימפית ופעמיים אלופת עולם בריצת 400 מטר. בעלת התוצאה השישית בטיבה בעולם בריצה זו בכל הזמנים.
פרימן זכתה בכבוד להדליק את הלפיד האולימפי בטקס הפתיחה של אולימפיאדת סידני. בשנת 1998, נבחרה לאשת השנה של אוסטרליה (אנ'), בשנת 2000 זכתה במדליית הספורט האוסטרלית (אנ') ובשנת 2001 זכתה במדליית מסדר אוסטרליה.
ביוגרפיה

פרימן נולדה בסלייד פוינט, מאקיי קווינסלנד. היא החלה להתאמן בגיל צעיר תחת הדרכתו של אביה החורג ברוס ברבר.
בתחרויות האתלטיקה של משחקי חבר העמים שנערכו באוקלנד שבניו זילנד בשנת 1990 זכתה פרימן במדליית זהב בריצת שליחות 4x100 מטר בתוצאה של 43.87 שניות. 1990 Commonwealth Games
באולימפיאדת ברצלונה (1992) סיימה פרימן במקום שביעי בריצת שליחות 4x400 מטר בתוצאה של 3:26.42 דקות. בנוסף, היא סיימה במקום 17 בריצת 400 מטר בתוצאה של 51.52 שניות.
בתחרויות האתלטיקה של משחקי חבר העמים שנערכו בוויקטוריה שבקנדה בשנת 1994 זכתה פרימן בשלוש מדליות, שתיים זהב ואחת כסף. מדליות זהב בריצת 200 מטר בתוצאה של 22.25 שניות ובריצת 400 מטר בתוצאה של 50.38 שניות ומדליית כסף בריצת שליחות 4x100 מטר בתוצאה של 43.43 שניות. Athletics at the 1994 Commonwealth Games
באליפות העולם באתלטיקה שנערכה בגטבורג שבשוודיה בשנת 1995 זכתה פרימן במדליית ארד בריצת שליחות 4x400 מטר בתוצאה של 3:25.88 דקות, אחרי המנצחת ארצות הברית (3:22.29 דקות). נוסף לכך, היא סיימה במקום רביעי בריצת 400 מטר בתוצאה של 50.60 שניות, אחרי המנצחת מארי-ז'וזה פרק מצרפת (49.28 שניות). 1995 World Championships in Athletics
באולימפיאדת אטלנטה (1996) זכתה פרימן במדליית כסף בריצת 400 מטר בשיא אישי של 48.63 שניות, אחרי מארי-ז'וזה פרק שקבעה שיא אולימפי חדש של 48.25 שניות ולפני פלילט אוגונקויה מניגריה (49.10 שניות). נוסף לכך, היא סיימה במקום 11 בריצת 200 מטר בתוצאה של 22.78 שניות.
באליפות העולם שנערכה באתונה שביוון בשנת 1997 זכתה פרימן במדליית זהב בריצת 400 מטר בתוצאה של 49.77 שניות. 1997 World Championships in Athletics
באליפות העולם שנערכה בסביליה שבספרד בשנת 1999 זכתה פרימן במדליית זהב בריצת 400 מטר בתוצאה של 49.67 שניות והגנה על תוארה. נוסף לכך, היא סיימה במקום שישי בריצת שליחות 4x400 מטר בתוצאה של 3:28.04 דקות, המנצחת הייתה רוסיה (3:21.98 דקות). 1999 World Championships in Athletics
באולימפיאדת סידני (2000) זכתה פרימן במדליית זהב בריצת 400 מטר בתוצאה של 49.11 שניות, לפני לוריין פנטון מג'מייקה (49.58 שניות) וקתרין מרי מבריטניה (49.72 שניות). נוסף לכך, היא סיימה במקום רביעי בריצת שליחות 4x400 מטר בתוצאה של 3:23.81 דקות, המנצחת הייתה ארצות הברית (3:18.54 דקות) ובמקום שישי בריצת 200 מטר בתוצאה של 22.53 שניות, המנצחת הייתה פולין דייוויס-תומפסון מבהאמה (22.27 שניות).
בתחרויות האתלטיקה של משחקי חבר העמים שנערכו במנצ'סטר שבאנגליה בשנת 2002 זכתה פרימן במדליית זהב בריצת 4x400 מטר בתוצאה של 3:25.63 דקות. Athletics at the 2002 Commonwealth Games
הערות שוליים

↑  FREEMAN, Catherine, Award:Australian Sports Medal, itsanhonour.gov.au
↑  Australian of the Year, Honour roll, Australian of the Year 1998, Cathy Freeman OAM
↑  FREEMAN, Catherine Astrid Salome, Award:Medal of the Order of Australia, It's an Honour Website
| --- | --- |
בקרת זהויות :  AWR: AWE1088b  GND: 129187011  World Athletics: 14272094  ISNI: 0000 0001 1513 1220  LCCN: n98085760  NLA: 35359083  NTA: 073052965  SUDOC: 224295535  Trove: 507168  VIAF: 166876053   WorldCat (עם VIAF): 166876053
רוברט מאת'רוול

| --- | --- |

 לידה:  24 בינואר 1915 אברדין, ארצות הברית 
 פטירה:  16 ביולי 1991 (בגיל 76) פרובינסטאון, ארצות הברית 
 מקום לימודים:  אוניברסיטת הרווארד  אוניברסיטת סטנפורד  אוניברסיטת קולומביה 
 תחום יצירה:  ציור 
 זרם באמנות:  אקספרסיוניזם מופשט 
 הושפע על ידי:  Kurt Seligmann, ארתור לאבג'וי, David Prall 
 יצירות ידועות:  Je t'aime No. IV 
 פרסים והוקרה:  המדליה הלאומית לאומנויות  מדליית יובל המאה של הרווארד 
 בן או בת זוג:  María Emilia Ferreira Moyers (16 באוגוסט 1942–1949)  הלן פרנקנטלר (6 באפריל 1958–31 במאי 1971)  Betty Little (25 במאי 1950–20 במרץ 1958)  Renate Ponsold-Motherwell (16 באוגוסט 1972–16 ביולי 1991) 
 צאצאים:  Jeannie Motherwell 
 
רוברט מאת'רוול (באנגלית: Robert Motherwell; ‏24 בינואר 1915 – 16 ביולי 1991) היה צייר אקספרסיוניסטי מופשט אמריקאי. הוא היה אחד הצעירים בבית הספר בניו יורק, שכלל גם את ג'קסון פולוק ומארק רותקו. הוא נודע בזכות סדרת הציורים וההדפסים המופשטים שלו שנגעו בנושאים פוליטיים, פילוסופיים וספרותיים, כמו האלגיות לרפובליקה הספרדית.
ראשית חייו

רוברט מאת'רוול נולד באברדין, וושינגטון. בנם הראשון של רוברט ברנס ומרגרט הוגאן מאת'רוול. מאוחר יותר עברה המשפחה לסן פרנסיסקו, שם שימש אביו כנשיא בנק ולס פארגו.
בשל מחלת האסתמה שבה לקה מאת'רוול, הוא התגורר בעיקר לחוף האוקיינוס השקט ובילה את רוב שנות הלימודים שלו בקליפורניה, שם הוא פיתח אהבה למרחבים הרחבים ולצבעים הבהירים שהופיעו מאוחר יותר כמאפיינים של ציוריו המופשטים (כחול אולטרה-מריני של השמים ואוקר צהוב של גבעות קליפורניה).
בין השנים 1932 ו-1937, הוא למד לזמן קצר ציור בבית הספר לאמנויות יפות בסן פרנסיסקו וקיבל תואר ראשון בפילוסופיה מאוניברסיטת סטנפורד. בסטנפורד נחשף למודרניזם באמצעות קריאתו המקיפה בספרות סימבוליסטית ואחרת, במיוחד ג'יימס ג'ויס, אדגר אלן פו ואוקטביו פס. אלה השפיעו עליו בחייו וקבעו נושאים מרכזים בציוריו וברישומיו המאוחרים.
אחרי סיור באירופה פנה לאוניברסיטת הרווארד ללימודי הדוקטורט. בשנת 1939 הזמין לאנס ווד הארט, פרופסור לרישום וציור באוניברסיטת אורגון, את מאת'רוול להצטרף אליו, כדי לסייע בהוראת השיעורים שלו במשך סמסטר שלם.
ניו יורק והסוריאליסטים

ב-1940 עבר מאת'רוול לניו יורק כדי ללמוד באוניברסיטת קולומביה, שם עודד אותו מאייר שפירו להתמסר לציור. שפירו הכיר את האמן הצעיר לקבוצה של סוריאליסטים פריזאים גולים (מקס ארנסט, דושאן, מאסון), ובעזרתו החל מאת'רוול ללמוד אצל קורט זליגמן. הזמן שבילה מאת'רוול עם הסוריאליסטים הוכיח את עצמו כבעל השפעה על התהליך האמנותי שלו. לאחר מסע עם רוברטו מאטה למקסיקו ב-1941 החליט מאת'רוול להפוך את הציור לייעודו העיקרי.
מאטה חשף את מאת'רוול למושג של ציור "אוטומטי" או אוטומטיזם, שהסוריאליסטים נהגו להמחיש את הלא מודע שלהם. לקונספט הייתה השפעה מתמשכת על מאת'רוול, שהוגבר עוד יותר על ידי פגישתו עם האמן וולפגנג פאלן. המפגש של מאת'רוול עם פאלן גרם לו להאריך את שהותו במקסיקו בכמה חודשים, כדי לשתף עמו פעולה. הטיול המכונן של מאת'רוול למקסיקו תואר כגורם לא ידוע אך חשוב בהיסטוריה ובאסתטיקה של האקספרסיוניזם המופשט.
בתחילת שנות ה-40 מילא רוברט מאת'רוול תפקיד משמעותי בהנחת היסודות לתנועה החדשה של האקספרסיוניזם המופשט (או אסכולת ניו יורק).
ב-1942 החל מאת'רוול להציג את עבודותיו בניו יורק, וב-1944 ערך את תערוכת היחיד הראשונה שלו בגלריה של פגי גוגנהיים; באותה שנה היה ה-MoMA המוזיאון הראשון שרכש את אחת מיצירותיו. מאמצע שנות ה-40, מאת'רוול הפך לדובר המוביל לאמנות האוונגרד באמריקה. בשנת 1949 התגרש מאת'רוול מאשתו ובשנת 1950 נישא לבטי ליטל, איתה נולדו לו שתי בנות.
בשנת 1948 ייסדו מאת'רוול, ויליאם בזיוט, בארנט ניומן, דייוויד הייר ומארק רותקו את בית הספר לאמנים ברחוב 35 מזרח 8. הרצאות היו בהשתתפות טובה ופתוחות לקהל עם דוברים כמו ז'אן ארפ, ג'ון קייג' ואד ריינהרדט. בית הספר נכשל כלכלית ונסגר באביב 1949. לאורך שנות ה-50 לימד מאת'רוול ציור בהאנטר קולג' בניו יורק ובבלאק מאונטיין קולג' בצפון קרוליינה.
מ-1954 עד 1958, במהלך התפרקות נישואיו השניים, הוא עבד על סדרה קטנה של ציורים ששילבו את המילים Je t'aime, המבטאות את רגשותיו האינטימיים והפרטיות ביותר. הקולאז'ים שלו החלו לשלב חומרים מהסטודיו כמו חבילות סיגריות ותוויות, והפכו לשיאים של חיי היומיום שלו. הוא היה נשוי בפעם השלישית, מ-1958 עד 1971, לציירת הלן פרנקנטלר.
שנים בוגרות

במהלך שנות ה-60, מאת'רוול הציג תערוכות רבות גם באמריקה וגם באירופה וב-1965 הוצגה תערוכה רטרוספקטיבית גדולה במוזיאון לאמנות מודרנית; המופע הזה נסע לאחר מכן לאמסטרדם, לונדון, בריסל, אסן וטורינו. בשנת 1962 בילו מאת'רוול ואשתו את הקיץ במושבת האמנים בפרובינסטאון, מסצ'וסטס, שם קו החוף שימש השראה לסדרה "ליד הים "- צבע השמן ניתז במלוא העוצמה וחיקוי הים המתנפץ על החוף מולו.
בשנת 1967 החל מאת'רוול לעבוד על הסדרה הפתוחה שלו. בהשראת צירוף מקרי של בד גדול וקטן, הציורים הפתוחים שלו נמשכו כמעט שני עשורים. אלה מורכבים ממישורי צבע מוגבלים, מחולקים על ידי קווים בעלי עיבוד מינימלי בתצורות מלבניות רופפות. ככל שהסדרה התקדמה, העבודות נעשו מורכבות ויותר ציוריות, כאשר מאת'רוול עבד דרך התמורות האפשריות של אמצעים מופחתים כאלה.
בשנת 1972, מאת'רוול נישא לאמנית-צלמת רנט פונסולד ועבר לגריניץ', קונטיקט, שם הם גרו בבית כרכרה עם גג מתבן, אסם ובקתת אירוח הצמודה לסטודיו גדול - כולו מוקף בשטחי פארק. במהלך שנות ה-70, הוא הציג תערוכות רטרוספקטיביות במספר ערים באירופה, כולל דיסלדורף, סטוקהולם, וינה, פריז, אדינבורו ולונדון. בשנת 1977 קיבל מאת'רוול הזמנה לציור קיר גדול עבור האגף החדש של הגלריה הלאומית לאמנות, וושינגטון הבירה.
מוות ומורשת

מאת'רוול מת בפרובינסטאון, מסצ'וסטס ב-16 ביולי 1991.
קרן דאדלוס הוקמה על ידי רוברט מאת'רוול ב-1981 כדי לטפח הבנה ציבורית של אמנות מודרנית באמצעות תמיכתה במחקר, חינוך, פרסומים ותערוכות.
הערות שוליים

↑  The American art book, London : Phaidon, 1999, ISBN 978-0-7148-3845-8
↑  Mattison, Robert S. (2009). Robert Motherwell : Open. London: 21 Publishing. p. 10.
↑  Oral history interview with Robert Motherwell, 1971 Nov. 24-1974 May 1, www.aaa.si.edu (באנגלית)
↑  Mattison, Robert S. (2009). Robert Motherwell : open. London: 21 Publishing. p. 10
↑  Martica Sawin: Surrealism in Exile and the Beginning of the New York School, Cambridge, Mass., 1995, p. 258
↑  Robert Motherwell | MoMA, The Museum of Modern Art (באנגלית)
↑  In Praise of Messy Lives: Famous Artists who Divorced, UNtied.net, ‏2013-12-17 (באנגלית אמריקאית)
↑  "Bernard Jacobson Gallery"
↑  "Dedalus Foundation"
| --- | --- |
בקרת זהויות :  NLI: 987007462933105171  PLWABN: 9810666309405606  AGSA: 6205  BNE: XX1720684  BnF: cb11916998j (data)  CANTIC: a10127343  CiNii: DA02068708  GND: 11904823X  ICCU: SBLV046330  ISNI: 0000 0001 2145 1212  LCCN: n50006652  LNB: 000039663  NGV: 4134  NKC: ola2003192335  NTA: 069176574  RKD: 57999  SELIBR: 256862  SNAC: w61j9c2h  SUDOC: 027039978  ULAN: 500016415  VIAF: 100187143   WorldCat (עם VIAF): 100187143
קתלין לונסדייל

| --- | --- |

 לידה:  28 בינואר 1903 Newbridge, אירלנד 
 פטירה:  1 באפריל 1971 (בגיל 68) לונדון, הממלכה המאוחדת 
 שם לידה:  Kathleen Yardley 
 ענף מדעי:  קריסטלוגרפיה
 מקום מגורים:  בריטניה
 מקום לימודים:  יוניברסיטי קולג' לונדון  Ilford County High School  תיכון מחוז וודפורד  קולג' בדפורד  רויאל הולוויי של אוניברסיטת לונדון 
 מנחה לדוקטורט:  ויליאם הנרי בראג 
 מוסדות:  יוניברסיטי קולג' לונדון  המכון המלכותי של בריטניה הגדולה  אוניברסיטת לידס 
 תלמידי דוקטורט:  Mike Glazer 
 פרסים והוקרה:  מדליית דייווי (1957)  עמית החברה המלכותית (1945)  גבירה מפקדת במסדר האימפריה הבריטית (1956)  Swarthmore Lecture 
 תרומות עיקריות
 אימות מבנה הבנזן בעזרת קריסטלוגרפיה באמצעות קרני רנטגן
 
דיים קתלין לונסדייל (באנגלית: Kathleen Lonsdale, שם נעוריה ירדלי - Yardley) ‏ (28 בינואר 1903 – 1 באפריל 1971) הייתה קריסטלוגרפית בריטית שבשנת 1929 הצליחה לבסס את מבנה התרכובת האורגנית של הבנזן בעזרת קריסטלוגרפיה באמצעות קרני רנטגן ואת מבנה ההקסכלורובנזן בעזרת פירוק פורייה בשיטות ספקטראליות ב-1931. במהלך הקריירה המקצועית שלה הייתה לונסדייל לפורצת דרך לנשים בכמה מארגוני המדע - היא הייתה המדענית הראשונה שנבחרה כעמיתה של החברה המלכותית, האישה הראשונה שקבלה קביעות כפרופסור בקולג' האוניברסיטאי של לונדון, הנשיאה הראשונה של האיגוד הבינלאומי לקריסטלוגרפיה, והנשיאה הראשונה של האגודה הבריטית לקידום המדע.
מכּתביה

"מבנה טבעת הבנזן בהקסמתילבנזן" ("The Structure of the Benzene Ring in Hexamethylbenzene"), התפרסם באסופת המאמרים Proceedings of the Royal Society, ‏ 123A: 494‏, 1929
"אנליזה של מבנה ההקסכלורובנזן באמצעות קרני רנטגן, תוך שימוש בשיטת פורייה" ("An X-Ray Analysis of the Structure of Hexachlorobenzene, Using the Fourier Method"), התפרסם באסופת המאמרים Proceedings of the Royal Society, ‏ 133A: 536‏, 1931
"נוסחאות פקטור וצפיפות אלקטרונים פשוטות עבור 230 החבורות הסימטריות המרחביות של קריסטלוגרפיה מתמטית" (Simplified Structure Factor and Electron Density Formulae for the 230 Space Groups of Mathematical Crystallography),‏ G. Bell & Sons, London,‏ 1936
"יהלומים, טבעיים ומלאכותיים", Nature, ‏ 153: 669, 1944
"צילום של קרני רנטגן מתפצלות בגבישים" ("Divergent Beam X-ray Photography of Crystals"), התפרסם בכתב העת Philosophical Transactions of the Royal Society,‏ 240A: 219‏, 1947
"גבישים וקרני רנטגן" (Crystals and X-Rays)‏, G. Bell & Sons, לונדון, 1948
"סילוק הגורמים למלחמה" – הרצאת סוורתמור בכנס השנתי של הקוויקרים בבריטניה, 1953
הערות שוליים

↑  סטיבן היה רופא במקצועו ועבד כמה שנים במלאווי.
↑  Swarthmore Lecture - ההרצאה המרכזית הנישאת בכנס השנתי של הקוויקרים הבריטים משנת 1908. ההרצאה קרויה על שם אחוזת סוורתמור (Swarthmoor Hall) שבה התגוררה מרגרט פוקס, אשתו של ג'ורג' פוקס, מייסד דת הקוויקרים.
| --- | --- |
בקרת זהויות :  NLI: 987007402240605171  BIBSYS: 96002591  BnF: cb124110597 (data)  CiNii: DA02877498  GND: 129263540  ICCU: MILV004148  ISNI: 0000 0001 0910 7275  LCCN: n85277514  NKC: xx0152799  NTA: 069224994  PIC: 274088  RERO: 02-A003530257  SNAC: w6js9q52  SUDOC: 03322269X  TePapa: 11387  VIAF: 66553571   WorldCat (עם VIAF): 66553571
רוברט מאלט

| --- | --- |

רוברט מאלט - אבי הסייסמולוגיה
 לידה:  3 יוני 1810 דבלין, אירלנד
 פטירה:  5 נובמבר 1881 (בגיל 71) קלפהאם(אנ'), לונדון
 ענף מדעי:  סייסמולוגיה, הנדסה אזרחית
 מקום קבורה:  בית הקברות וסט נורווד(אנ'), לונדון
 עיסוק:  מדען
 מקום לימודים:  טריניטי קולג', דבלין
 פרסים והוקרה:  מדליית וולסטון (1877)  מדליית קנינגהם (1862)  עמית החברה המלכותית 
 צאצאים:  ג'ון מאלט, Robert Trefusis Mallet 
 תרומות עיקריות
 ייסוד מדע הסייסמולוגיה וטביעת מושגי היסוד בה
 
רוברט מַאלֶט (3 ביוני 1810 - 5 בנובמבר 1881) היה גאופיזיקאי ומהנדס אזרחי אירי שנחשב בספרות המדעית לאבי הסייסמולוגיה, ואף נחשב לחוזה תאוריית טקטוניקת הלוחות. והוא הממציא של כמה וכמה מושגי יסוד בסייסמולוגיה שנמצאים בשימוש שכיח עד היום.
ביוגרפיה וקריירה מוקדמת

מאלט נולד בדבלין, אירלנד ב-3 יוני, 1810. בצעירותו החל את לימודיו האקדמיים במדעים ומתמטיקה בגיל 16 בטריניטי קולג' שבדבלין, וסיים אותם בשנת 1830 בגיל 20. כבר שנתיים לאחר מכן, ב-1832 הוא נבחר לאקדמיה המלכותית האירית (אנ'), ובשנת 1838 הוא נבחר כחבר לכל חייו בחברה הגאולוגית המלכותית של אירלנד (אנ') ובין השנים 1846 - 1849 כיהן כנשיאהּ. בשנתו האחרונה כנשיא החברה הוא בנה מעין דגם ראשוני של סייסמוגרף, וביצע את הפיצוץ המבוקר הראשון לשם ניסוי קליטת הגלים הסייסמיים בדגם הסייסמוגרף המוקדם שבנה. קודם לכן, בשנת 1835 הוא נמנה עם חברי האגודה הבריטית לקידום המדע שידועה היום בשם האגודה המדעית הבריטית (אנ'). עובדה זו סייעה בידיו לקבל מענקי מחקר איתם ביצע את ניסוייו הראשונים. במקביל לפעילותו זו, ובמיוחד לעת סיום לימודיו, הוא עבד כמהנדס בבית היציקה של משפחתו, והיה שותף ליצירת מספר מבנים מהמפורסמים שבאירלנד כמו המגדלור שעל סלע פַאסְטֶנְט (אנ'), שני גשר הנדנדה שמעל נהר השאנון, הויאדוקט מעל הנהר נור (אנ'), מעקות הברזל שמסביב לטריניטי קולג', כששמו ושם אביו טבועים בבסיס המעקות ועוד.
עבודתו הסייסמולוגית

ב-9 בפברואר 1846 מאלט הציג בפני האקדמיה המלכותית האירית את חיבורו "על הדינמיקה של רעידות אדמה", אשר נחשב לאחד מיסודות הסייסמולוגיה המודרנית. עיקרי חיבורו פורסמו בכתב העת הרשמי של האקדמיה באותה שנה. המונח סייסמולוגיה הוא המצאה שלו, כמו גם המונח אפיצנטר, נקודת הפוקוס (focal point) הידועה כעומק המוקד (אנ') ומפה איזוסייסמית.
בשנת 1857 יצא לממלכת נאפולי שבאיטליה, וביצע שם את עבודתו המונומנטלית והראשונה בהיסטוריה של מיפוי מדעי של רעידת אדמה - בנאפולי.
בשנת 1858 פרסם יחד עם בנו את קטלוג רעידות האדמה של האיגוד הבריטי למדע מתקדם.
בשנת 1849 ביצע יחד עם בנו את אחד מהניסויים הראשונים של מדידת גלים סייסמיים הנוצרים כתוצאה מפיצוץ מבוקר.
מאלט שלח ידו גם בלימוד וחקר הוולקניזם ופרסם בשנת 1872 מאמר ארוך מקיף בנושא זה. בשנת 1878 פרסם מאמר מוביל נוסף, שצ'ארלס ריכטר טרח לציין אותו בספרו המונומנטלי 70 שנה אחר כך.
אחרית ימיו

בשנות חייו האחרונות סבל מאלט מעיוורון כמעט מוחלט, אך המשיך לתרום בעבודתו המדעית. הוא עוטר בשלוש מדליות מהיוקרתיות ביותר בתחומן בממלכה הבריטית: מדליית טלפורד (אנ') מטעם המכון הבריטי להנדסה אזרחית של הממלכה (אנ'), במדליית קאנינגהאם (אנ') מטעם האקדמיה המלכותית האירית ובמדליית וולאסטון (אנ') מטעם החברה הגאולוגית הבריטית (אנ').
מאלט נפטר ב-5 נובמבר 1881 ונקבר בבית הקברות של מערב נורווד שבלונדון.
ראו גם

רעידת האדמה בנאפולי (1857)
סייסמוגרף
טקטוניקת הלוחות
המרגמה של מאלט (אנ')
הערות שוליים

↑  Robert Mallet Founds the Science of Seismology, HistoryofInformation.com/1850 - 1858
↑  D., R., Dean, 1991. Robert Mallet and the founding of seismology. Annals of Science, Vol. 48, pp. 39-67
↑  Jackson, P.N.W. (1998). "Fluctuations in Fortune: Three Hundred Years of Irish Geology". In Foster J.W. & Chesney H.C.G. (ed.). Nature in Ireland: A Scientific and Cultural History. McGill-Queens. p. 101.
1 2  William B. Ashworth, Jr, Scientist of the Day - Robert Mallet, LINDA HALL LIBRARY, June 3, 2021
1 2 3 4  Robert Mallet - Irish civil engineer, Britannica
↑  Mallet, R., 1846. On the Dynamics of Earthquakes; Being an Attempt to Reduce Their Observed Phenomena to the Known Laws of Wave Motion in Solids and Fluids. The Transactions of the Royal Irish Academy, Vol. 21, pp. 51-105
↑  Filiatrault, E., 2002. Elements of Earthquakes Engineering and Structural Dynamic. - Second Edition. Ecole Politechnique de Montreal, Chapter 1, p.1
↑  Mallet, R., Mallet, J., W., 1858, The Earthquake Catalogue of the British Association, WorlCut
↑  Mallet, R., (1874). Volcanic Energy: an Attempt to develop its True Origin and Cosmical Relation". Philosophical Transactions of the Royal Society. CLXI,I, pp.147–237.
↑  Charles F. Richter; 1958. Elementary Seismoloigy. W. H. Freeman & Company, San Francisco & London, p.720
1 2  Robert Mallet, F.R.S. 1881. Nature, 25, p. 59
| --- | --- |
בקרת זהויות :  NLI: 987007388888005171  BnF: cb17781695d (data)  GND: 118781448  ICCU: GEAV000216  ISNI: 0000 0000 8378 6870  LCCN: n83071892  NKC: mub2015855569  NTA: 162430450  SNAC: w6571k3j  SUDOC: 158272013  Trove: 1223329  VIAF: 45098210   WorldCat (עם VIAF): 45098210 
המרגמה בקוטר 36 אינץ' ששימשה את מאלט בניסויי הפיצוצים המבוקרים למדידת הגלים הסייסמיים שנוצרים. כל פגז יכול היה להכיל 217 קג' של אבק שרפה.
רוברט סטיגווד

| --- | --- |
צילום משנת 1972
צילום משנת 1972
 לידה:  16 באפריל 1934 פורט פירי, אוסטרליה 
 פטירה:  4 בינואר 2016 (בגיל 81) לונדון, הממלכה המאוחדת 
 מדינה:  אוסטרליה 
 תקופת הפעילות:  מ-1954 
 פרופיל ב-IMDb
 
רוברט קולין סטיגווד (באנגלית: Robert Colin Stigwood; 16 באפריל 1934 –  4 בינואר 2016) היה מפיק, יזם, מעבד לבמה ואמרגן בריטי יליד אוסטרליה, שנודע במיוחד כאמרגנם של הלהקות קרים ובי ג'יס, בהפקות לתיאטרון של מחזות הזמר "שיער" ו"ישו כוכב עליון" ובהפקות הקולנוע המוזיקלי המצליחות ביותר "גריז" ו"שיגעון המוזיקה"
סטיגווד היה אחת הדמויות החשובות ביותר בתעשיית הבידור המערבית בשנות ה-1960 וה-1970
ביוגרפיה > ראשית חייו

סטיגווד נולד בפורט פירי על יד אדלייד בדרום אוסטרליה כבנם של גוונדולין לבית בארואוס, שניהלה דיור מוגן סיעודי ושל גורדון סטיגווד, מהנדס חשמל. הוא התחנך במכללת סייקרד הארט באדלייד. התחיל אחר כך לעבוד כקופירייטר עבור סוכנות פרסומות מקומית ובשנת 1955 היגר לאנגליה.
בדרכו בטרמפים לאנגליה עבר סטיגווד דרך הודו ושהה מספר חדשים בכפר בטורקיה עם משפחה של חבר ועבד בחקלאות.